Përshëndetje,

Në vijim të kërkesës suaj për informacion, ardhur në formë elektronike, mbi ndalimin e TIK TOK në Shqipëri, ju informojmë sa më poshtë:

Këshilli i Ministrave me vendimin nr. 151, datë 06.03.2025, ka vendosur ka vendosur ndërprerjen e aksesit në platformën *on-line*“TikTok” në territorin e Republikës së Shqipërisë, për një afat deri në 12 (dymbëdhjetë) muaj, me qëllim shmangien e ndikimeve negative dhe të problematikave sociale në tërësi, kryesisht në nxitjen e dhunës, veçanërisht te fëmijët, që sjellin probleme të zhvillimit psiko-social të tyre, si dhe mbrojtjen e të dhënave personale.

VKM ngarkon Autoritetin Kombëtar të Sigurisë Kibernetike (AKSK), që në bashkëpunim me autoritetet rregullatore te fushës të marrë masat e nevojshme për realizimin e ndërprerjes së aksesit.

Autoriteti Kombëtar për Sigurinë Kibernetike ka përcaktuar zgjidhjen teknike për realizimin e bllokimit të aksesit në platformën TIKTOK.

Në zbatim të VKM së sipërcituar, AKSK dhe AKEP kanë miratuar Urdhërin e Përbashkët, nr. 89, datë 07 mars 2025 “Për miratimin e masave teknike dhe procedurale për realizimin e ndërprerjes së përkohshme të aksesit në platformën online “TIKTOK” dhe detyrimin e sipërmarrësve të komunikimeve elektronike për zbatimin e tyre”

Në vijim, AKSK, ka depozituar pranë AKEP disa kërkesa për bllokimin e aksesit në aplikacionin TIK TOK dhe infrastrukturën e tij digjitale në territorin shqiptar, duke identifikuar IP-ve, DNS-ve dhe SNI-ve të TikTok., të lidhura me platformën TIK TOK në territorin e Shqipërisë.

AKEP me marrjen e kërkesave nga AKSK, në zbatim të ligjit nr. 54/2024 “Për komunikimet elektronike në Republikën e Shqipërisë” ka kërkuar nga gjithë operatorët/sipërmarrësit që ofrojnë rrjete/shërbime publike të komunikimeve elektronike bllokimin e aksesit ne IP-të, DNS-të dhe SNI-ve të TikTok, të lidhura me platformën TIK TOK në territorin e Shqipërisë.

Lista e IP, DNS dhe SNI është dinamike dhe AKSK në mënyrë të vijueshme përcjell pranë AKEP kërkesa për bllokim të tyre.

Për sa më sipër, procesi vijon dhe po koordinohet në bashkëpunim me palët e përfshira. ISP kanë përmbushur njoftimin e AKEP për bllokimet e kërkuara.